Qui és Carmen Amoraga Toledo?
Carmen Amoraga Toledo (Picanya, 7 de setembre de 1969) és una periodista, política i escriptora valenciana. Des de 2015 és Directora General de Cultura i Patrimoni de la Generalitat Valenciana.
Amoraga és llicenciada en ciències de la informació per la Universitat CEU Cardenal Herrera i ha treballat com a columnista en el diari Levante-El Mercantil Valenciano. També ha participat en tertúlies en Canal 9, Ràdio 9 i Punt Ràdio. Treballa com a assessora de relacions amb els mitjans de comunicació a la Universitat de València i també publica en la Cartelera Turia.
Militant del PSPV (Partit Socialista del País Valencià), Amoraga ha estat regidora a l'Ajuntament de Picanya de 2007 a 2015 i a les eleccions a les Corts Valencianes de 2015, el candidat socialista Ximo Puig la situà en llocs capdavanters a la llista per València junt al també escriptor Fernando Delgado. Poc després de prendre possessió com a diputada a les Corts Valencianes deixà l'escó per a ser nomenada Directora General de Cultura i Patrimoni del nou govern de socialistes i Compromís presidit per Ximo Puig.
La seva primera novel·la Para que nada se pierda va ser guardonada amb el II Premio de Novela Ateneo Joven de Sevilla. Després d'aquesta obra, va publicar La larga noche premio de la Crítica Valenciana i també Todas las caricias. Amb la seva obra Algo tan parecido al amor va ser finalista del Premi Nadal de 2007 i amb El tiempo mientras tanto va ser finalista del Premi Planeta en 2010. En 2014 va guanyar el Premi Nadal per la seva novel·la La vida era eso.
Una periodista, política i escriptora valenciana.